Csongrád Város Polgármesterétől

Száma: Fjl/30-9/2022. „M”

Témafelelős: Varga Júlia

ELŐTERJESZTÉS

## Csongrád Városi Önkormányzat Képviselő-testületének

## 2022. február 4-én tartandó rendkívüli ülésére

## Tárgy: Csongrád város településrendezési eszközei módosításának elfogadása, határozat (TSZT) és utána rendelet megalkotása (HÉSZ)

**Tisztelt Képviselő-testület!**

Csongrád Városi Önkormányzat Képviselő-testülete a 111/2021. (IX.30.) és 157/2021. (XII. 16.) önkormányzati határozataiban döntött a 4425/1, 4425/2 és a 1551/1 hrsz-ú ingatlanok, valamint a Körös-torok területének (25/2005. (VIII.29.) Ökt. rendelet 45.§ Hullámtér és nyílt ártér övezetei) kiemelt fejlesztési területté nyilvánításáról és a településrendezési eszközök tárgyalásos eljárásban történő módosításáról.

A 314/2012. (XI.8.) Korm.rendeletben rögzített tárgyalási eljárási rend szerint az Államigazgatási véleményezési szakasz (Kr. 42.§) lezárult. A területileg illetékes állami főépítész záró véleményét megküldte Hivatalunk részére (lásd 1. számú melléklet), melyet az eljárásrend szerint ismertetni kell a döntésre jogosult képviselő-testülettel is, majd ezt követően kerülhet sor a településrendezési eszközök elfogadására és a rendelet megalkotására.

A rendelet az elfogadását követően – a 314/2012. (XI.8.) Korm.rendelet 43.§ (1) bekezdés c) pontja szerint – tárgyalásos eljárás esetén – a településrendezési eszköz elfogadását követő napon lép hatályba.

A 314/2012. (XI.8.) Korm.rendelet 43.§ (2) bekezdés b) pontja szerint a polgármester a településrendezési eszközt a képviselő-testületi döntést követő 15 napon belül megküldi hitelesített pdf. és szerkeszthető digitális formátumban az állami főépítészi hatáskörében eljáró megyei kormányhivatalnak.

A végső szakmai véleményezési anyag az előterjesztés 2. számú melléklete. A nagy terjedelemre tekintettel nyomtatott formában megtekinthető a Főépítészi irodában, valamint a Titkárságon.

Kérem a Tisztelt Képviselő-testületet az előterjesztés megtárgyalására és a rendelet-tervezet elfogadására.

Csongrád, 2022. február 4.

Bedő Tamás

polgármester